Den Vest-Sjællandske Avis, 1831-04-05
Den polske Statstidende vedbliver at lagt tage en ganske besynderlig Taushed om Krigsbegivenhederne og om Landets Tilstand. Dette kan ikke forklares af at noget Vanheld er tilstødt den polske Armee, da det snarere har Udseendet af som at nærværende Øieblik er meget gunstigt for Polakkerne; men det har formodentlig sin Grund i at disse heldige Conjuncturer blive i nærværende Øieblik benyttede til Fredsunderhandlinger, som kunne blive lige velgjørende for begge Nationer. Det eneste som fortælles os fra Varschau er at Gen. Clopicki, som opholder sig i Krakau, begynder at blive helbrede, at Passage fra Praga og ind i Landet er aaben, da Russerne have trukket sig tilbage, saa at Land beboerne ankomme til Varschau, men have ikke andet at medbringe end Brændsel, thi Russerne have borttaget alle Levnetsmidler, at der er forefaldet Fægtninger ved Maluzyn og Ostrolenka, hvilket viser, at Russerne trække sig tilbage norden for Bugfloden; men Statstidenden meddeler ingen Beretning om Udfaldet af disse Fægtninger; at Feldtmarskal Diebitsch rykker ned langs med Veichselen, og har forlagt sit Hovedqvarteer til Macinjovice; at den polske regulaire Armee udgjør 60000, og General Dvernickis 20000 Mand. Om denne Sidstes Stilling og Foretagender tales intet. Derimod meldes, at Russerne have paa ny rømmet Lublin; men dog bortført Oberstlieutenant Belinski med sig. Endelig hedder det: at Efterretningen om Opstanden i Volhynien synes at have bekræftet sig. - Denne Efterretning bliver nu bestyrket fra en gandske anden Kant; thi man læser nu følgende Skrivelse fra Lomberg, Hovedstaden i Galizien, ellers det osterrigske Polen, af 18de Maris: Resultatet af de morderiske Batailler have paa nye exalteret vor Ungdoms Hoveder, og Undvigelserne over Landets Grændser, for at tage Deel i Polens Kamp for sin Uafhængighed, har paa nye tiltaget; hvorfor ogsaa den Galliziske Regiering har under 28de Februar udstædet en truende Advarsel derimod. De nyeste Efterretninget fra Volhynien, og Lithauen lyde betænkelige. (Man ville erindre at Gallizien er Grændselandet til Volhynien og Podolien). J begge Provinser ere som man hører, da Efterretningen og Begivenhederne ved Praga ankom dertil, og da paa samme Tid endeel polske Officeere indfandt sig i Landet, flere Distrikieropstaaede i Masse; man siger endog at der alle rede er oprettet en provisorisk Regjering, i Spidsen for hvilken den polske Gen. Weisenhof siges at staae. Skulde disse Efterretninger blive fuldkomment bekræftede, saa kunde Krigen endnu blive langvarig, især da de russiske Stridskræfter allerede ere blevne svækkede, saavel ved den blodige Kamp, som ved den nærværende lille Krig, og ved de Sygdomme, som ikke kunne undgaaes ved en saadan Tingenes Tilstand, især da Volhynierne og Lithauerne kunne standse og forhindre de friske Troppers Marsch til Polen, og Tilførselen af Munition og Proviant. Hvor udbredt Sygdommen ved det slette Veir maa være i begge Armeer, giver sig deraf tilkjende, at vor Regjering har skjærpet Contumaz Foranstaltningerne paa den hele polske Grændse. J nogle Dage har det Rygte været i Omløb, at et Streifccorps Cosakker er kommet paa en Fouragering over vore Grændser, og at en Division Rytterie er rykket imod dem, hvorved det kom til en Fægtning hvori flere Mand bleve drabte paa begge Sider.